MICRO ขาขึ้นรอบใหม่! 4 วันพุ่งแล้ว 21% ลุ้นสินเชื่อรถบรรทุก H2/63 โตดี
MICRO ขาขึ้นรอบใหม่! 4 วันพุ่งแล้ว 21% ลุ้นสินเชื่อรถบรรทุก H2/63 โตดี
22 ต.ค. 2563

ผู้สื่อข่าวรายงานว่า บริษัท ไมโครลิสซิ่ง จำกัด (มหาชน) หรือ MICRO ณ เวลา 12.05 น. อยู่ที่ระดับ 4.94 บาท บวก 0.26 บาท หรือ 5.56% ด้วยมูลค่าซื้อขาย 256.86 ล้านบาท ราคาหุ้นพุ่งแรง 4 วันติดโดยนับตั้งแต่หุ้นยืนที่ระดับ 4.08 บาท เมื่อวันที่ 16 ต.ค.63 จนถึงล่าสุดหุ้นปรับตัว 21% คาดเก็งกำไรทางเทคนิคหลังเป็นขาลงมานาน

บล.ทิสโก้ ระบุในบทวิเคราะห์ว่า  MICRO : ผู้ให้บริการไฟแนนซ์รถบรรทุกมือ 2 ที่มีแผนในการเพิ่มส่วนแบ่งการตลาด โดยผู้บริหารมองว่า อุปสงค์ของสินเชื่อในช่วง 2H20F จะมากกว่าช่วง 1H20 หนุนโดยความต้องการจากภาคการเกษตร เนื่องจากเข้าช่วงฤดูเก็บเกี่ยว และการก่อสร้าง ความชำนาญในตลาดทำให้ชิงส่วนแบ่งการตลาดจากผู้ประกอบการรายเล็กเพิ่มขึ้นได้ปัจจุบันบริษัทมีทั้งสิ้น 12 สาขา และมีแผนที่จะเพิ่มขึ้นอีก 4 สาขาในปีหน้า พร้อมให้บริการคืนหนี้ผ่านเคาเตอร์
มุมมองของเรา : MICRO เป็นผู้ชำนาญสินเชื่อเช่าซื้อสำหรับรถบรรทุก 6  12 ล้อมือ 2 โดยในช่วงครึ่งปีแรกสินเชื่อเพิ่มขึ้น 5.1% เทียบช่วงเดียวกันของปีก่อนเป็น 2.1 พันล้านบาทในช่วง ครึ่งแรกปี 2563 และคาดว่าสินเชื่อจะโตได้ 18% และ 22% เป็น 2.4 พันล้านบาท และ 2.9 พันล้านบาทในปี 2020F/2021F ในปีก่อน MICRO มีส่วนแบ่งการตลาด 5% เทียบกับคู่แข่งในตลาด 2 รายรวมกัน 12% และจะเน้นชิงส่วนแบ่งการตลาดจากรายย่อย 80% ที่เหลือ โดยอยู่ระหว่างการปรับปรุงมูลค่าที่เหมาะสม